Jizzaxda Nexia bilan to‘qnashgan mototsikl haydovchisi og‘ir tan jarohati olib shifoxonaga yotqizildi

Jizzax viloyati Forish tumanida mototsikl va Nexia to‘qnashdi, deya xabar bermoqda viloyat IIBB axborot xizmati.
Qayd etilishicha, 2021-yil 20-dekabr kuni 15:50 larda Forish tumanidan o‘tgan 4R-36 Jizzax–Forish–Qizilcha avtomobil yo‘lining 92-kilometrida “Eski Forish” mahallasida yashovchi fuqaro (1976-yilda tug‘ilgan), haydovchilik guvohnomasiga ega bo‘lmay turib, o‘ziga qarshi yo‘nalishda kelayotgan Nexia bilan to‘qnashgan.
Oqibatda mototransport vositasi haydovchisi bosh miya qon quyilishi, bosh miya yopiq jarohati va 3-darajali koma tashxisi bilan Forish tumani markaziy shifoxonasiga yotqizilgan.